
KLASA: 363-03/26-01/03
URBROJ: 2133-5-01-26-1
Ozalj, ______ 2026. godine		         
     – P R I J E D L O G –
Na temelju članka 98. Zakona o komunalnom gospodarstvu („Narodne novine“ br. 68/18, 110/18, 32/20 i 145/24) i članka 34. Statuta Grada Ozlja (''Službeni glasnik'' Grada Ozlja broj 6/26), Gradsko vijeće Grada Ozlja na svojoj __ sjednici održanoj dana ________ 2026. godine donijelo je  
O D L U K U
O VRIJEDNOSTI BODA KOMUNALNE NAKNADE
Članak 1.
[bookmark: _Hlk528152447]Ovom Odlukom određuje se vrijednost boda komunalne naknade (B) u eurima po četvornom metru (m²) korisne površine stambenog prostora u prvoj zoni na području Grada Ozlja. 
Članak 2.
Vrijednost boda iz članka 1. ove Odluke utvrđuje se u visini od 0,70 eura godišnje. 
Članak 3.
Danom stupanja na snagu ove Odluke stavlja se izvan snage Odluka o određivanju vrijednosti boda komunalne naknade („Službeni glasnik“ Grada Ozlja 6/18).
Članak 4.
[bookmark: _Hlk528152223]Ova Odluka stupa na snagu 1. siječnja 2027. godine i objavit će se u „Službenom glasniku“ Grada Ozlja.
     PREDSJEDNIK GRADSKOG VIJEĆA            
Stjepan Basar
DOSTAVITI:							           
1. Ministarstvo prostornoga uređenja, graditeljstva i državne imovine
2. Službeni glasnik Grada Ozlja
3. Mrežne stranice Grada Ozlja
4. Odsjek za urbanizam i komunalne poslove
5. Odsjek za proračun, financije i gospodarstvo				              
6. Dokumentacija 
7. Pismohrana

OBRAZLOŽENJE

Odredbom članka 98. Zakona o komunalnom gospodarstvu („Narodne novine“ 68/18, 110/18, 32/20 i 145/24) propisano je da predstavničko tijelo jedinice lokalne samouprave do kraja studenog tekuće godine donosi odluku kojom određuje vrijednost boda komunalne naknade (B) koja se primjenjuje od 1. siječnja iduće godine.
Vrijednost boda komunalne naknade određuje se u eurima po četvornom metru korisne površne stambenog prostora u prvoj zoni, a predstavlja jedan od elemenata na temelju kojih se utvrđuje iznos komunalne naknade. Ukupni iznos komunalne naknade za određenu nekretninu utvrđuje se množenjem vrijednosti boda, koeficijenta zone (Kz), koeficijenta namjene (Kn) i površine nekretnine.  

Dosadašnja vrijednost boda komunalne naknade nije mijenjana od 2018. godine (u primjeni je od 1. 1. 2019. godine), a iznosi 3,60 kuna godišnje (cca. 0,48 eura), dok se ovim prijedlogom Odluke predviđa vrijednost boda u iznosu 0,70 eura godišnje uz primjenu od 1. 1. 2027. godine.

Pri određivanju predložene vrijednosti boda uzeta je u obzir procjena troškova i potrebe održavanja i gradnje komunalne infrastrukture na području Grada Ozlja te daljnja provedba aktivnosti vezanih uz održavanje ili unapređenje standarda komunalne opremljenosti. Obzirom da su od utvrđivanja vrijednosti boda 2018. godine znatno porasli troškovi radova, materijala, energenata i usluga vezanih uz održavanje i građenje komunalne infrastrukture, potrebno je izvršiti prilagodbe aktualnim troškovima kako bi se omogućilo daljnje financiranje i provedba aktivnosti i projekata koji se prvenstveno vrše iz prikupljenih sredstava komunalne naknade. 
Usporedbom vrijednosti boda u susjednim gradovima Karlovačke županije utvrđeno je da vrijednost boda u Gradu Karlovcu iznosi 1,35 €/m², u Gradu Ogulinu usvojena je Odluka po kojoj će od 1. siječnja 2027. vrijednost boda iznositi 1,00 €/m², dok se u gradovima Slunju i Dugoj Resi planira povećanje od 1. 1. 2027. godine na 0,90 €/m² (Grad Slunj) i 1,20 €/m² (Grad Duga Resa) te je stoga ocijenjeno da je predložena vrijednost boda prihvatljiva te niža od vrijednosti boda koju primjenjuju drugi gradovi u Karlovačkoj županiji.

